**A kialakult vészhelyzetre tekintettel**

**a 2020-21 nevelési évre történő óvodai beiratkozások során**

**az EMMI 7/2020 (III.25) határozata alapján**

**a következőképpen kell eljárni:**

* Ha a szülő, törvényes képviselő **nem a kötelező felvételt biztosító óvodába szeretné gyermekét beíratni, akkor erre irányuló szándékának bejelentését** – a kötelező felvételt biztosító óvoda nevének és címének megjelölésével elektronikus úton, telefonon, különösen indokolt esetben személyesen – az általa választott óvoda vezetője 2020. április 17-ig fogadja.
* A kötelező felvételt biztosító óvoda 2020. április 21-ig felveszi a felvételi körzetébe tartozó valamennyi gyermeket, akik vonatkozásában nem érkezett hozzá jelzés arról, hogy másik óvoda felvette volna.
* A kötelező felvételt biztosító óvoda a felvételi döntésről értesíti a szülőt a gyermek felvételét pedig bejelenti a KIR -be a beiratkozáshoz szükséges iratok bemutatására ebben az esetben a gyermek első, óvodai nevelési napján kerül sor.
* A kötelező felvételt biztosító óvoda a körzetébe nem tartozó gyermekek felvételére vonatkozóan 2020. április 30 - ig dönt és erről írásban értesíti a gyermeket nevelő szülőt, az érintett gyermek kötelező felvételét biztosító óvoda vezetőjét, továbbá a gyermek felvételét bejelenti a KIR -be.